projecte-aina/catalan_government_crawling huggingface dataset:
El programa Erasmus+ / Joventut en Acció de la Unió Europea promou la tolerància i la solidaritat entre els joves i vol fer créixer la comprensió de la diversitat cultural d'Europa.
Inclou accions com els intercanvis Joventut amb Europa, que afavoreix la mobilitat juvenil, l'aprenentatge intercultural i l'esperit emprenedor.
Què són els intercanvis de grups de joves?
Els grups de joves participants d'aquests projectes internacionals treballen conjuntament un tema adequat als interessos, idees i expectatives comuns.
Ells s'encarreguen de dur a terme les tres fases de l'intercanvi: preparació, trobada del grup i avaluació.
Durant tot el projecte, però especialment durant l'activitat, podreu compartir experiències, adonar-vos de les semblances i les diferències entre les diverses cultures i combatre els prejudicis.
L'intercanvi dura entre 6 dies i 21 (viatge a part).
Els intercanvis poden ser d'acollida, si la trobada es fa al nostre país, o d'enviament, si es fa fora.
Segons quants països hi participin, hi ha intercanvis bilaterals, trilaterals i multilaterals.
També hi ha diversitat segons l'àrea geogràfica: intercanvis intracomunitaris (entre països de la Unió Europea, països de l'àrea econòmica europea i països candidats) o intercanvis de cooperació amb països associats.
Intercanvis juvenils (Línia d'acció 1 Erasmus+)
La preparació d'un viatge sempre porta una feina de documentació que, a les persones amb mobilitat reduïda, encara els resulta més complexa per la dificultat d'obtenir informació sobre instal·lacions i espais adaptats a les seves necessitats.
L'oferta d'aquests recursos no tan sol és minsa, sinó que, tot sovint, les guies o publicacions de viatges la silencien.
Aquí tens tot un recull d'enllaços que et poden facilitar un turisme accessible.
Turisme per a tothom és el projecte que Turisme de Catalunya promou per a identificar aquells productes o destinacions turístiques que reuneixin les condicions necessàries per a ser promocionats a tots els turistes, sense excloure a aquells amb discapacitat, mobilitat reduïda o necessitats especials, mitjançant una "Guia de les millors practiques en Turisme per a tothom de Catalunya".
Cercador de cases rurals de l'Estat espanyol, que inclou més de 1.400 allotjaments adaptats a persones amb mobilitat reduïda.
La Diputació de Barcelona i l'Obra Social "la Caixa" ofereixen un web amb rutes de fàcil accés per fer en parcs naturals.
Les rutes comencen en equipaments dels parcs que disposen de cadires handbikes i terceres rodes per a totes aquelles persones amb mobilitat reduïda.
Els intercanvis permeten a grups de joves de dos o més països conviure plegats en un dels països d'algun dels grups participants.
Es porta a terme un programa de treball (amb tallers, exercicis, debats, activitats, etc.) que els mateixos grups heu dissenyat.
Els intercanvis permeten desenvolupar competències, augmentar la sensibilització en relació a temes socials i conèixer nous països i cultures.
Segons el nombre de països implicats, un intercanvi pot ser bilateral, trilateral o multilateral.
El més essencial en el moment d'iniciar un intercanvi és comptar amb la iniciativa d'un grup de joves: sou vosaltres qui teniu la proposta i qui gestioneu el vostre projecte.
Associacions sense ànim de lucre, grups informals de joves i administracions d'àmbit local de països programa i països veïns associats.
També, empreses que compten amb programes de responsabilitat social.
En aquesta base de dades les entitats podeu oferir projectes i trobar entitats que hi estiguin interessades.
Un cop registrades les entitats implicades en el Portal del Participant i obtingut el CIP (Codi d'Identificació del Participant), l'entitat coordinadora trametreu electrònicament la sol·licitud de subvenció a l'Agència Nacional.
Vegeu les instruccions registrar-vos a ECAS i obtenir el vostre codi CIP.
Entre 5 i 21 dies, excloent els viatges.
Grups de 16 a 60 joves (de 13 a 30 anys), amb un mínim de quatre persones per entitat participant.
Cada grup d'un país ha de comptar almenys amb una persona adulta que en sigui la responsable.
S'aconsella redactar un acord entre els socis d'un projecte en què s'estableixin quines activitats es duran a terme i les condicions de finançament.
L'entitat coordinadora d'un projecte heu de contractar una assegurança que cobreixi tots els i les participants.
Es recomana l'ús de la Targeta Sanitària Europea.
Despeses de viatge: s'estableixen 7 àrees quilomètriques, segons la distància entre el punt d'origen i el de destí, amb una assignació fixa que va de 20 a 830 € per participant.
Podeu calcular prèviament la distància amb la calculadora de distàncies.
Despeses del projecte: quantitat fixa per participant i dia d'activitat
Despeses excepcionals: relacionades amb la tramitació de visats, joves amb menys oportunitats i allotjament i manutenció en cas d'haver de realitzar una Visita de Planificació Prèvia (costos reals).
Un cop aprovat el projecte per la Comissió d'Avaluació rebreu la comunicació oficial amb el conveni.
Caldrà signar aquest conveni i enviar-lo a l'Agència nacional.
Posteriorment, cal notificar les dades del vostre projecte a la plataforma Mobility Tool:
Cal tramitar el certificat Youthpass per a tots els participants en el projecte.
A través del certificat Youthpass la Comissió garanteix que l'experiència d'aprenentatge adquirida sigui reconeguda com a una experiència educativa i un procés d'educació no formal.
Per a més informació sobre el Youthpass a Erasmus+, podeu consultar el web.
Sovint el turisme es presenta com una de les principals vies de desenvolupament, però l'experiència demostra que no ho és pas sempre.
Segons la manera de viatjar, el turisme pot afectar positivament o negativament la població i el medi del lloc visitat.
En general, les conseqüències del turisme, sobretot als països del Sud, semblen haver estat majoritàriament perjudicials, amb impactes econòmics, socials i ambientals greus.
Tu també pots posar un gra de sorra a favor d'un turisme més just.
Amb la teva actitud pots afavorir que l'activitat sigui sostenible: conservar l'entorn natural i no comprar productes elaborats a partir de plantes o animals en perill; fer un ús responsable de recursos com l'aigua i l'energia, i triar hotels i restaurants locals són algunes de les moltes coses que pots fer.
A més, com a consumidor, pots influir en les ofertes turístiques: acceptar les més sostenibles i rebutjar les que tenen un impacte més negatiu.
Passaport, visat, només DNI?...
Informa't dels documents necessaris per entrar al país on vols anar.
Apunta't l'adreça i el telèfon del consolat o l'ambaixada espanyola del país on vagis per si tens una urgència.
Canviar euros per divises estrangeres sembla fàcil, però convé seguir uns quants consells per a no perdre-hi diners.
Informa't sobre la documentació necessària, l'ambaixada o el consolat espanyol del lloc on vas i el canvi de moneda.
Recomanacions per gaudir plenament de les vacances i per rebre una bona assistència mèdica en cas de necessitat.
Mesures per estalviar maldecaps, com ara la pèrdua o el robatori de les pertinences i la documentació personal.
Recursos perquè el teu viatge no tingui un impacte negatiu en les condicions de vida de la població i el medi del lloc on vas.
Albergs juvenils, càmpings, refugis, pensions, cases de pagès i més idees i recursos per dormir a preus assequibles.
Autocar, avió, bicicleta, cotxe, tren o vaixell...
Tota la informació que necessites del transport que hagis triat per al teu viatge.
Accedeix a un bon grapat de recursos útils i interessants per a preparar el viatge si tens mobilitat reduïda.
Agències i portals de viatges, guies de països en línia, espais de trobada amb d'altres viatgers i altres recursos pràctics.
Alguna vegada has tingut el sentiment d'haver nascut a la generació equivocada?
T'hauria agradat pertànyer a una generació anterior o posterior?
O, si més no, haver nascut un parell d'anys abans o després?
Si estaves pensant treure't el carnet de conduir potser ara tinguis aquesta sensació.
Amb l'objectiu de formar millors conductors/es, d'ensenyar a conduir i no a aprovar els exàmens, així com caminar cap una major convergència amb els criteris que recomana la Unió Europea, la Direcció General de Trànsit ha introduït una sèrie de modificacions en l'examen del carnet de conducció.
Atenció als canvis, tant a la part teòrica com a la part pràctica, per obtenir la llicència de conduir.
Un autèntic Trivial a l'examen teòric
Fins ara el qüestionari de l'examen teòric s'alimentava d'una base de dades amb 800 preguntes, possibles de memoritzar pels cervells més privilegiats.
A partir d'ara la cosa es complica una mica ja que la base de dades passa a tenir 15.500 preguntes.
Ja podeu començar a menjar cues de pansa si no teniu una memòria privilegiada o bé, estudiar de forma coherent per entendre els conceptes.
"Tu mateix/a" a l'examen pràctic
La prova pràctica té una durada aproximada de 25 minuts.
La gran sorpresa és que en els primers 10 minuts de la prova hauràs de conduir tot solet/a fins a un punt indicat per la persona examinadora.
En aquests minuts només sentiràs el soroll del silenci o del trànsit, ja que l'examinador/a no et donarà cap indicació.
Això sí, podràs utilitzar algun sistema de navegació o GPS si el vehicle en disposa.
Els 15 minuts restants de circulació els faràs coms es feia fins ara, guiat/da per l'examinador/a.
L'examen pràctic també incorpora unes proves sobre mecànica bàsica del vehicle.
No hauràs de canviar la junta de culata!
Per mantenir el suspens no sabràs si has aprovat o suspès o els errors que has comès durant la conducció fins que no s'hagi acabat l'examen.
La por t'envaeix o penses que no n'hi ha per tant?
Què t'han semblat els 10 minuts de conducció autònoma?
Entra al nostre mur de Facebook o al Twitter i explica'ns què en penses.
No t'agrada volar, el tren i el cotxe són massa rutinaris i odies el glamur dels creuers.
T'apassiona viatjar però els mitjans de transport tradicionals ja no t'emocionen.
Si busques noves sensacions a l'hora de viatjar, sabies que viatjar en vaixells mercants, també és una opció?
Aquesta manera de viatjar va ser bastant popular als anys 50 i 60, i l'embrió de la indústria dels creuers moderns.
Amb aquests anys de crisi que estem patint, alguns vaixells mercants ofereixen places per a passatgers.
És clar que aquesta experiència no et deixarà indiferent.
No serà un viatge, serà una aventura amb un halo de misteri, com una pel·lícula per explicar.
Els trajectes poden durar dies o diversos mesos i poden sorgir imprevistos que provoquin retards o canvi de rutes.
Per tant, no és una opció per als impacients o els/les que volen tenir tot sota control.
Si aprecies la tranquil·litat i la intimitat a l'hora de viatjar, apreciaràs aquest sistema de transport, ja que la tripulació estarà concentrada en la seva feina.
És el més semblant al recés i tranquil·litat que pots trobar allotjat/da en un monestir, però sobre el mar.
Un altre dels atractius són les rutes i destinacions d'aquests vaixells, totalment allunyats de les rutes i destinacions turístiques.
Malgrat el que puguis pensar, les cabines de passatgers són més àmplies que les dels creuers.
També disposen de certes "comoditats" com bany privat, una nevera petita, televisió i aire condicionat.
Ah!...i una finestra amb vistes, amb permís dels contenidors.
També podràs utilitzar, si s'escau, els mitjans d'entreteniment i descans de la tripulació, com taules de ping pong, gandules, etc. Malgrat d'algunes zones vetades, podràs deambular pel vaixell amb llibertat.
Menjaràs el que menja la tripulació i amb la tripulació, la qual cosa et permetrà conèixer la vida d'aquests llops de mar i, fins i tot, fer-hi amistat.
La durada de les escales portuàries solen ser de 24h, majors que les dels creuers.
Tindràs més temps per explorar aquests indrets.
Evidentment, aquest és un sistema de transport minoritari i molt desconegut.
Els vaixells que accepten passatgers a bord no n'acullen més de 10 o 12.
El preu del camarot dependrà de la durada del trajecte i pot oscil·lar entre 80 i 120 € per dia.
Per tant, no és una opció per a motxillers/es que cerquen viatges tirats de preu, encara que tampoc és una opció prohibitiva.
Aquí l'atractiu està en allò que és desconegut, en l'aventura.
Algunes agències de viatges ofereixen aquesta experiència.
Algunes companyies de transport marítim convencionals com la CMA CGM també ofereixen aquesta possibilitat en els seus vaixells de càrrega.
Sempre podeu fer a Internet una recerca de companyies marítimes de càrrega i mirar si ofereixen aquest servei de transport per a passatgers.
Potser no sigui una idea a realitzar a curt termini, però per aquells/elles que penseu fer alguna vegada un viatge diferent, pot ser una opció interessant a la vostra agenda de desitjos.
Trobades, conferències, consultes o esdeveniments entre joves i responsables de polítiques de joventut.
Totes aquestes accions promouen la participació activa de les persones joves en la vida democràtica europea mitjançant la metodologia de l'anomenat diàleg estructurat.
Trobades d'àmbit nacional o internacional que ofereixen un espai de diàleg estructurat, Conferències de Joventut organitzades per països que ostenten la presidència de la UE, esdeveniments lligats a la Setmana Europea de la Joventut, consultes i enquestes sobre la participació democràtica de les persones joves o esdeveniments que simulin el funcionament democràtic d'institucions.
Associacions sense afany de lucre i administracions d'àmbit local de països participants i països veïns associats.
Per a trobades internacionals, organitzacions de com a mínim dos països, entre les quals una ha de ser de països programa, i per a trobades d'àmbit nacional, una organització d'un país programa.
Un mínim de 30 joves entre 13 i 30 anys i responsables de polítiques de joventut (de nivell tècnic o polític).
Un cop registrades les entitats implicades en el Portal del Participant i obtingut el CIP (Codi d'Identificació del Participant), l'entitat coordinadora trametreu electrònicament la sol·licitud de subvenció a l'Agència Nacional.
Vegeu les instruccions registrar-vos a ECAS i obtenir el vostre codi CIP.
S'aconsella redactar un acord entre els socis d'un projecte en què s'estableixin quines activitats es duran a terme i les condicions de finançament.
L'entitat coordinadora d'un projecte heu de contractar una assegurança que cobreixi tots els i les participants.
Es recomana l'ús de la Targeta Sanitària Europea.
Despeses de viatge: s'estableixen 7 àrees quilomètriques, segons la distància entre el punt d'origen i el de destí, amb una assignació fixa que va de 20 a 830€ per participant.
Podeu calcular prèviament la distància amb la calculadora de distànces.
Despeses del projecte: quantitat fixa per participant i dia d'activitat.
Necessitats especials: despeses relacionades amb participants amb algun tipus de discapacitat (costos reals).
Despeses excepcionals: relacionades amb la tramitació de visats i costos de consultes i enquestes en línia que siguin necessàries pel projecte (costos reals).
Un cop aprovat el projecte per la Comissió d'Avaluació rebreu la comunicació oficial amb el conveni.
Caldrà signar aquest conveni i enviar-lo a l'Agència nacional.
Posteriorment, cal notificar les dades del vostre projecte a la plataforma Mobility Tool:
Cal tramitar el certificat Youthpass per a tots els participants en el projecte.
A través del certificat Youthpass la Comissió garanteix que l'experiència d'aprenentatge adquirida sigui reconeguda com a una experiència educativa i un procés d'educació no formal.
Per a més informació sobre el Youthpass a Erasmus+, podeu consultar el web.
Projectes de cooperació internacional que es basen en associacions multilaterals entre organitzacions actives en el camp de la joventut de països programa i de països associats de la resta del món.
També hi poden participar organitzacions vinculades als camps de l'educació i la formació, així com a d'altres sectors socioeconòmics.
Seminaris i trobades d'intercanvi de bones pràctiques, cooperació i diàleg polític, esdeveniments juvenils a gran escala, campanyes informatives i desenvolupament d'eines de comunicació, desenvolupament de noves metodologies i eines i materials de treball amb joves.
En el marc d'aquesta acció, també es podran realitzar, de forma justificada, accions corresponents a l'acció 1 del present programa (intercanvis de joves i accions formatives per a professionals de joventut), així com activitats de voluntariat previstes en el programa del Cos Europeu de Solidaritat.
Un mínim de tres organitzacions de tres països diferents, entre les quals almenys una d'elles sigui d'un país programa i una altra d'un país associat d'arreu del món.
Poden de ser associacions sense ànim de lucre, grups de joves no associats, administracions d'àmbit local, consells de joventut i plataformes juvenils.
També hi poden participar altres tipus d'organismes vinculats al món de la informació, el treball i l'empresa.
Un cop registrades les entitats implicades en el Portal del Participant i obtingut el CIP (Codi d'Identificació del Participant), l'entitat coordinadora trametreu electrònicament la sol·licitud de subvenció a l'Agència Executiva d'Educació, Audiovisual i Cultura.
Vegeu les instruccions registrar-vos a ECAS i obtenir el vostre codi CIP.
S'aconsella redactar un acord entre els socis d'un projecte en què s'estableixin quines activitats es duran a terme i les condicions de finançament.
L'entitat coordinadora d'un projecte heu de contractar una assegurança que cobreixi tots els i les participants.
Es recomana l'ús de la Targeta Sanitària Europea.
Despeses del projecte: fins a un 80% dels costos.
Segons el finançament específic dels intercanvis, el SVE i les accions formatives.
Despeses de viatge: s'estableixen 7 àrees quilomètriques, segons la distància entre el punt d'origen i el de destí.
Podeu calcular prèviament la distància amb la calculadora de distàncies.
Altres conceptes: consulteu el finançament concret de cadascuna de les activitats.
Un cop aprovat el projecte per la Comissió d'Avaluació rebreu la comunicació oficial amb el conveni.
Caldrà signar aquest conveni i enviar-lo a l'Agència nacional.
Posteriorment, cal notificar les dades del vostre projecte a la plataforma Mobility Tool:
Cal tramitar el certificat Youthpass per a tots els participants en el projecte.
A través del certificat Youthpass la Comissió garanteix que l'experiència d'aprenentatge adquirida sigui reconeguda com a una experiència educativa i un procés d'educació no formal.
Per a més informació sobre el Youthpass a Erasmus+, podeu consultar el web.
Tothom té aficions o hobbies, i els joves encara més.
Aquestes aficions influeixen en la forma de fer vacances i generen diversos tipus de turisme: convencional, solidari, d'aventura, cultural etc. Un nou tipus s'afegeix a la llista: el turisme tecnològic.
Aquest és un turisme per als joves amants de la tecnologia (geeks), dels dispositius electrònics (gadgets) i les seves novetats (early adopters).
La dèria per la tecnologia, però també per la informàtica i la ciència, no és només una afició, és la seva passió i el seu estil de vida.
Si us considereu d'aquest grup, on us agradaria anar de vacances?
Doncs, probablement a algun dels llocs següents.
Aixequeu la mà tothom qui vulgui visitar la seu de Google!
I Google és només una de les empreses tecnològiques i informàtiques que tenen la seu en aquest indret.
També s'hi troben altres grans i petites empreses amb la innovació com a bandera.
Redmond, als Estats Units, a prop de Seattle.
Aquí està situat el Campus de Microsoft.
Milers d'empleats, 80 edificis, un centre comercial i més de 20 restaurants fan d'aquests lloc, una veritable ciutat tecnològica.
El Moscone Center de San Francisco, als Estats Units.
Centre de convencions on Apple o Google presenten els seus productes.
Malgrat ser un centre espacial de la NASA, ofereix un programa de visites força interessant.
Si el que portes normalment a la teva motxilla sembla més un mostrari de productes tecnològics que una altra cosa, aquesta és la teva destinació.
És un barri de Tokio on la majoria de botigues són d'electrònica de consum.
Per tornar-vos bojos vosaltres i les vostres targetes de crèdit!
El paradís dels "geeks" i també dels fans dels videojocs, l'anime i el manga.
Un altre paradís de la electrònica de consum amb presència de les primeres marques i els dispositius més nous, però, també un paradís dels clons i còpies pirates.
Cal informar-se bé d'on comprar i on no fer-ho.
Foxconn City a la Xina, complex industrial on viuen més de 400.000 treballadors.
Aquí es fabriquen els IPhone, les PlayStation i altres productes de grans marques tecnològiques.
Irlanda, en general, l i sobretot les rodalies de Dublín, es pot considerar el Silicon Valley europeu.
Aquí es troben les seus europees de grans empreses com Google, Yahoo!, Microsoft, Apple o Twitter i petites empreses emergents.
Irlanda genera actualment una gran part dels llocs de treball del sector TIC a Europa.
Aquí teniu un llistat d'empreses tecnològiques a Irlanda.
Futuroscope, a França, parc temàtic per als afeccionats a la ciència, els audiovisuals i la robòtica.
En ser la destinació més propera d'aquest llistat (a prop de Poitiers), s'hi pot anar qualsevol pont o cap de setmana.
Diversos fenòmens socials poden definir els temps actuals i un d'ells és l'afició massiva a la fotografia.
Ho fotografiem tot i a tota hora, convertint la càmera en una mena de tercer ull que sempre ens acompanya, especialment quan sortim de viatge.
Ets un viatger que fa fotos o un fotògraf que viatja?
Tant se val, està clar que viatjar és una de les activitats que més fotos genera, i a més ho fa de llocs i moments que difícilment es tornaran a repetir.
Seria un gran ensurt i un gran disgust perdre algunes d'aquestes imatges durant el viatge.
Tot seguit et proporcionem una sèrie de recomanacions per minimitzar riscos.
No perdis cap moment inoblidable per culpa de quedar-te sense targetes de memòria.
Emporta't vàries i de la millor qualitat possible.
A més, és millor portar vàries de menys capacitat que una de molta.
Si és produís algun "accident", només pedreries una part de les fotos, no totes.
Pensa que no sempre podràs comprar targetes noves durant el viatge.
Un cop la targeta de memòria estigui plena, activa la pestanya de protecció, evitant que s'enregistri o s'esborri cap imatge si la tornem a introduir en el dispositiu (càmera, mòbil, tauleta, etc.).
Si portes alguna mena de porta targetes, una forma de diferenciar les plenes de les buides és posar del revés les plenes.
Hi ha porta targetes compactes i impermeables que protegeixen bastant bé les targetes de memòria.
Còpies de seguretat: dues millor que una
Seria interessant viatjar amb algun dispositiu (disc dur, portàtil, etc) on bolcar diàriament les fotos.
Pujar les fotos al núvol, també és una possibilitat, encara que es perdi una mica de la resolució original en la majoria dels casos.
Directament amb retolador o adherint una etiqueta, escriu dades com el nom, correu electrònic i telèfon de contacte.
En cas de pèrdua, tens la possibilitat que algú pugui contactar amb tu si les troba i poder recuperar-les.
Els raigs X de les màquines dels controls de seguretat no danyen les targetes de memòria, però els camps magnètics generats pels imants de les cintes transportadores sí que les poden malmetre.
Si ets un purista de la fotografia i viatges amb rotllos de pel·lícula (de tota la vida), sí que t'has de preocupar dels raigs X. Pots comprar unes caixes especials que protegeixen dels raigs o portar els rotllos en una borsa transparent, ensenyar-la i demanar als agents que no la passin per la màquina dels raigs X. En cap cas els desis a l'equipatge que facturaràs, ja que les màquines que inspeccionen les maletes són encara més potents.
Els rotllos sempre amb tu a l'equipatge de mà.